**Rode (Apt 12)**

- palvelustyttö, joka luotti Kaikkivaltiaaseen Jumalaan

Tavoite:

- etsijä pyytää Jeesusta elämänsä hallitsijaksi

-uskova lapsi luottaa kaikkivaltiaan Jumalan turvaan ja apuun vaikeuksissakin

juoni:

I Jumala hallitsee kaikkia ja kaikkea (enkeleitä, ihmisiä, olosuhteita)

1. Kuningas Herodes käy käsiksi, pahoinpitelee seurakunnan jäseniä
2. Herodes mestauttaa Jaakobin miekalla
3. Juutalaiset ilahtuvat
4. Happamattoman leivän juhlan aikaan Herodes vangituttaa Pietarin
5. Pietari laitetaan vankilaan neljän nelimiehisen sotilasryhmän vartioitavaksi
6. Herodes aikoo tuomita Pietarin heti pääsiäisen jälkeen

II Kaikkivaltiaan Jumalan omana on turvallista

1. Seurakunta rukoilee lakkaamatta Jumalaa Pietarin puolesta (myös Rode)

(juutalaiset odottavat Pietarin kuolemaa (jae 11)

1. Tuomiota edeltävänä yönä Pietari nukkui kaksilla kahleilla sidottuna kahden sotilaan välissä. Vartijat ovat ovella vartiossa.
2. Vankihuoneessa loistaa valo, ja Enkeli herättää Pietarin kylkeen tönäisemällä
3. Kun enkeli sanoo: nouse nopeasti ja kahleet putoavat käsistä.
4. Enkeli käskee pukeutua ja laittaa sandaalit jalkaan ja seurata
5. Pietari seuraa ja luulee näkevänsä näyn.
6. He kulkevat kahden vartion ohi ja kaupunkiin vievä rautaportti aukeaa itsestään.
7. erästä katua kulkiessaan, enkeli jätti Pietarin
8. Pietari tajuaa, että Jumala lähetti enkelin pelastamaan Herodeksen käsistä.
9. Pietari lähtee kohti Markuksen äidin Marian taloa kohti. Talossa rukoillaan.

 III Kaikkivaltias Jumala haluaa vapaaehtoisia palvelijoita

1. Pietari kolkuttaa ulkoporttia ja Rode tulee kuulostelemaan
2. Rode tunnistaa Pietarin äänestä ja ilahtuu niin, että unohtaa avata oven
3. Muut väittävät Roden olevan järjiltään. Rode on vakuuttunut
4. Toiset väittävät, että sen täytyy olla Pietarin enkeli.
5. Pietari jatkaa kolkuttamista ja ovi avataan
6. Kaikki hämmästyvät
7. Pietarin pitää viitata kaikki hiljaisiksi ja hän kertoo kuinka Jumala pelasti hänet vankilasta. Tapaus piti kertoa Jaakobille ja veljille. Pietari meni toiseen paikkaan.
8. Aamulla vartijoille tuli kova hätä siitä, mihin Pietari oli joutunut.
9. Pietaria ei etsinnöistä huolimatta löytynyt.
10. Vartioita rangaistiin
11. Herodes kuolee
12. Jumalan sana menestyi ja levsisi

JOHDANTO:

Tarvitaan 16 sotilasta vartioimaan tätä miestä. Pistäkää hänet kaksiin kahleisiin, älkääkä antako hänen paeta!

Kuka tämä mies on ja miksi hän on joutunut vankilaan?

Pietari oli mies, joka ei ollut uskaltanut sanoa tuntevansa Jeesusta. Jumala antoi hänelle voiman kertoa Jumalasta tuhansille niin, että ihmiset ihmettelivät hänessä tapahtunutta muutosta. Pietari oli vankilassa siksi, että hän kertoi Jeesuksesta

**I Jumala hallitsee kaikkia ja kaikkea (enkeleitä, ihmisiä, olosuhteita)**

Israelin aluetta hallitsi Kuningas Herodes (Agrippa I) Kuningas käski sotilaansa vangitsemaan Pietarin. Hän oli käskenyt pahoinpidellä monia seurakunnan jäseniä. Hän mestautti /tapatti yhden Jeesuksen opetuslapsen, Johanneksen veljen Jaakobin. Herodes huomasi, että näin hän sai juutalaisten suosiota ja päätti hankkia sitä lisää siksi Pietari oli vankilassa odottamassa tuomiota. Herodes päätti varmistaa, ettei mikään menisi pieleen ja laittoi neljä nelihenkistä vartiostoa Pietaria vartioimaan.

Dia 2. (voi siirrellä laatikot valmiiksi tai lasten ehdotuksista siirrellä niitä.)

Hallitseeko sotilas Pietaria? Määrääkö mitä Pietarin pitää tehdä? Kuka määrää sotilasta? (Kuningas Herodes) Kuka määrää Herodesta? (Keisari) Kuka määrää keisaria? On keisarin yläpuolella?

Jumala on asettanut tällaisen järjestyksen. Raamatussa sanotaan, että Jumala on järjestyksen Jumala. Millainen järjestys olisi nykyään?

Dia 3. (voi siirellä laatikot valmiiksi tai lasten ehdotuksista siirrellä niitä)

(Room 13: 1-5 *[1](http://www.evl.fi/raamattu/1992/Room.13.html%22%20%5Cl%20%22v1)* *Jokaisen on suostuttava esivaltansa alaisuuteen. Eihän ole esivaltaa, joka ei olisi Jumalalta peräisin, häneltä ovat vallankäyttäjät saaneet valtuutensa.* *[2](http://www.evl.fi/raamattu/1992/Room.13.html%22%20%5Cl%20%22v2) Joka vastustaa esivaltaa, nousee siis Jumalan säädöstä vastaan, ja ne, jotka näin tekevät, saavat rangaistuksensa.* *3 Ei sen, joka tekee oikein, tarvitse pelätä viranomaisia, vaan sen, joka tekee väärin. Jos siis tahdot elää pelkäämättä esivaltaa, tee oikein! Silloin saat siltä kiitosta.* *4 Se on Jumalan palvelija ja toimii sinun parhaaksesi. Mutta jos teet väärin, pelkää! Esivalta ei kanna miekkaa turhaan. Se on Jumalan palvelija ja panee täytäntöön väärintekijälle kuuluvan rangaistuksen.* *[5](http://www.evl.fi/raamattu/1992/Room.13.html%22%20%5Cl%20%22v5) Siksi on suostuttava esivallan alaisuuteen, ei vain rangaistuksen pelosta vaan myös omantunnon vaatimuksesta.)*

Jumala on kuitenkin kaiken yläpuolella ja hallitsee kaikkea. *(Psalmi 103:19*

*Herra on pystyttänyt istuimensa taivasisiin ja hänen kuninkuutensa hallitsee kaikkea.)*

Jumala olisi voinut estää Jaakobin kuoleman, mutta jostain syystä hän salli sen. Seurakunta oli varmasi rukoillut hänen vapautumistaan, mutta he saivat suru-uutisen.

**II Kaikkivaltiaan Jumalan omana on turvallista**

Seurakunta luotti edelleen kaikkivaltiaaseen Jumalaan vaikka Jumala olikin sallinut yhden heistä kuoleman.

Mitä, jos sinä rukoilet jonkun tärkeän ihmisen puolesta, että hän paranisi ja hän ei paranekaan? Tarkoittako se, että Jumala ei ollut tarpeeksi voimakas?

Psalmissa 91 kerrotaan ihmisestä, joka turvaa kaikkivaltiaaseen Jumalaan.

*Ps 91: Se, joka asuu Korkeimman suojassa ja yöpyy Kaikkivaltiaan varjossa, sanoo näin: Sinä Herra olet linnani ja turvapaikkani. Jumalalani sinuun minä turvaan…. Hän antaa enkeleilleen käskyn varjella sinua, missä ikinä kuljet… Minä olen hänen tukenaan ahdingossa… hän saa nähdä, että minä autan häntä.*

Jumala on luvannut olla tukena ahdingossa. Hän ei ole luvannut, ettei ahdinkoja tulisi.

Jumala on luvannut auttaa. Hän ei ole luvannut, ettemme koskaan tarvitsisi apua.

Jumala on luvannut, ettei tarvitse pelätä mitään yöllä eikä päivällä. Pelottavia asioita on, mutta Jumalan omana on niin turvallista, ettei tarvitse pelätä.

Uskovillekin tapahtuu onnettomuuksia ja menetyksiä. Saamme kysellä Jumalalta miksi. Emme aina saa kysymyksiimme vastausta. Silloinkin saamme luottaa, että Jumala on kaiken yläpuolella, hallitsee kaikkea. Joskus ihmiset kääntävät Jumalalle selkänsä, kun Jumala toimii eri tavalla kuin olisimme halunneet.

Dia 4

Seurakunta ei kääntänyt selkäänsä Jumalalle ja lakannut rukoilemasta päinvastoin.

Apostolisen teoissa (Apt 12: 5) sanotaan:

*Näin siis Pietaria pidettiin vangittuna, mutta seurakunta rukoili lakkaamatta Jumalaa hänen puolestaan.*

Rukoileva joukko oli koolla Marian talossa (Maria oli Markuksen äiti) Paikalla olevista vain yhden nimi mainitaan erikseen. Mukana oli palvelustyttö, jonka nimi oli Rode. Ehkä hän jännitti kuinka, Kaikkivaltias Jumala vastaisi heidän rukoukseensa.

Jos sinulle on tapahtumassa jotain jännittävää seuraavana päinä, saatko helposti unta? (ennen syntymäpäivää, muuttoa, uuteen kouluun menoa?)

Jaakob oli tapettu ja juutalaisten toiveissa oli, että niin käy myös Pietarille. Pääsiäisjuhlan jälkeen Pietarin piti tulla vankilasta tuomittavaksi.

Raamatussa kerrotaan, että Pietari nukkui, Hän nukkui siitä huolimatta, että oli sidottu kaksilla kahleilla ja hänen molemmilla puolillaan oli sotilas. Lisäksi vankityrmän ovella oli vartijat. Vankilassa oli muitakin ovia ja vartijoita oli yhteensä? (16)

Hän nukkui siitä huolimatta, että yö olisi todennäköisesti hänen viimeisensä tässä elämässä? Miten hän saattoi nukkua? Muistatko kuka muu Raamatun henkilö nukkui hädän hetkellä? (Jeesus myrskyssä)

Kaikkea hallitsevan kaikkivaltiaan Jumalan omana on niin turvallista, että voi nukkua vaikka ympärillä olisi kuusitoista sotilasta. Kahdessa psalmissa lukee, miten turvallista on nukahtaa Jumalan suojellessa.

*Ps3:6 ”Minä menen levolle ja nukahdan, sitten herään taas aamuun. Koko yön Herra suojelee minua. En pelkää vaikka tuhatpäinen joukko joka puolelta saartaisi minut.*

*Ps 4:9 Rauhassa menen levolle ja nukahdan. Sinä Herra yksin olet suojani, minä saan elää turvassa.*

Dia 5

Pietari ei herää aamuun vaan keskellä yötä siihen, että kylkeen tönäistään ja vankilassa loistaa kirkas valo. Pietari ei tiennyt heränneensä ja luuli näkevänsä unta. Enkeli sanoi Pietarille: Nouse kiireesti”

Pietari teki niin ja kahleet putosivat Pietarin käsistä. Enkeli käski Pietarin laittaa vaatteet päälle ja kengät jalkaan. Kun Pietari oli saanut ne puettua. Enkeli antoi lisää ohjeita: Heitä viitta hartioillesi ja seuraa minua.

Dia 6

Pietari seurasi enkeliä tajuamatta kaiken olevan totta. Hän luuli näkevänsä näyn. Ensin ohitettiin yksi vartio, sitten toinen ja rautaportitkin aukesivat itsestään. Niiden läpi pääsi kaupungille. He kulkivat kujaa pitkin ja yht äkkiä enkeli oli poissa.

Dia 7

Keskellä katua Pietari tajusi: (Apt 12:11)

*Totisesti nyt tiedän, mitä tapahtui! Herra lähetti enkelinsä ja auttoi minut Herodeksen käsistä, pelasti minut siitä, mitä tämä kansa toivoi minulle tapahtuvan.*

**III Kaikkivaltias Jumala haluaa vapaaehtoisia palvelijoita**

Kun Pietari tajusi, että oli päässyt vapaaksi, hän mietti minne mennä. Mihin arvelet hänen suuntaavan keskellä yötä?

Dia 8

Hän suuntasi sinne missä rukoileva väki oli koolla, Marian taloon. Siellä oltiin koolla lukkojen takana. Talon ulkoporttikin oli lukossa. Pietari kolkutti oveen ja Rode-palvelustyttö tuli avaamaan.

Pietari oli nähnyt, että Jumala hallitsee kaikkea ja on kaiken yläpuolella. Ei Herodes eivätkä sotilaat pystyneet pitämään Pietaria kahleissa. Enkelit toimivat Jumalan käskyjen mukaan ja suojelevat Jeesukseen uskovia. Jumala hallitsee kaikkia ja kaikkea, mutta ihmiselle hän on antanut vapaan tahdon. Ihminen voi valita eri tilanteissa mitä tekee, avaako oven vai jättääkö avaamatta.

Kaikkivaltias pyhä Jumala ei pakota ketään omakseen. Jeesus sanoo: *Minä seison ovella ja kolkutan. Jos joku kuulee minun ääneni ja avaa oven, minä tulen hänen luokseen ja me aterioimme yhdessä, minä ja hän. (Ilm 3:20)*

Dia 9

Ihmistä hallitsee se, mitä hän palvelee ajatuksilla sanoilla ja teoilla. Jeesus haluaa vapauttaa ihmiset synnin ja pelon vallasta. Mitä synti on? (epäuskoa, Jumalan tahtoa vastaan toimimista)

Dia 9 (klikkaamalla valkoinen sydän)

Jeesus ei pakota, hän odottaa että hänet kutsutaan, ovi avataan. Jeesus haluaa puhdistaa jokaisen elämän synnistä puhtaaksi, vapauttaa synnin orjuudesta.

Millainen on hallitsijan alamainen?

(Hän kuuntelee hallitsijan ohjeita ja noudattaa ohjeita ja toteuttaa hänen suunnitelmiaan.)

Dia 9 (klikkaamalla Raamatunkohta)

Roomalaiskirjeessä sanotaan (Room 6:20-21)

*Kun olitte synnin orjia, ette voineet palvella vanhurskautta. Minkä sadon te siitä korjasitte? Kaikkea sellaista mitä nyt häpeätte, sillä sen loppuna on kuolema.*

*Mutta nyt kun olette päässeet vapaiksi synnistä ja tulleet Jumalan palvelijoiksi te korjaatte satona pyhityksen ja saatte lopuksi iankaikkisen elämän.*

Kun Jeesus on vapauttanut synnistä puhdistanut sydämen. Mitä tapahtuu? elämä ei pysähdy siihen.

(tulette Jumalan palvelijoiksi ja siitä saa satona pyhityksen ja lopuksi iankaikkisen elämän)

Dia 9 klikkaamalla sydän, jossa kruunu sisällä

Kun palvelemme Jumalaa, kuuntelemme Jumalan sanaa ja toimimme sen mukaan Jeesus on silloin hallitsijana elämämme valtaistuimella. Pyhitymme, muutumme, olemme valmiita iankaikkiseen elämään Jeesuksen kanssa.

Dia 10

 Rode ei kerennyt avata ovea tai kurkistaa raosta, kuka portin takana oli. Hän tunsi Pietarin niin hyvin, että kuultuaan Pietarin äänen hän tuli niin iloiseksi, että ryntäsi saman tien kertomaan ihmeestä toisille. Pietari jäi edelleen kolkuttamaan.

Dia 11

Ihmeellinen rukousvastaus! Rode ryntäsi sisälle taloon ja kertoi toisille: Portilla on Pietari!

Hartaasti rukoileville ihmisille rukousvastaus tuntui järjettömältä ja he sanoivat Rodelle: Oletko järjiltäsi? Oletko tullut hulluksi?

Rode oli asiasta täysin vakuuttunut ja jatkoi inttämistä.

Rukoilijoille se oli mahdoton ajatus. He ajattelivat, että on todennäköisempää, että Pietarin enkeli siellä kolkuttaa.

Pietari jatkoi kolkuttamista ja nämä ihmiset lopulta menivät avaamaan oven.

Dia 12

He säikähtivät ja hämmästyivät niin, että Pietarin piti kädellään viitata heitä olemaan hiljaa, että hän pääsi kertomaan heille kuinka Jumala oli tuonut hänet ulos vankilasta.

Pietari pyysi, että rukoilijat kertovat hänen vapautumisestaan Jeesuksen veljelle Jaakobille ja muille seurakunnan johtajille, jotka eivät olleet paikalla. Miksiköhän rukousvastauksen kertominen toisille oli tärkeää? (vahvistaa uskoa Jumalaan, joka on kaikkivaltias ja vastaa rukouksiin)

(Ohjaajan oma lyhyt kertomus rukousvastauksesta)

Sitten Pietari jatkoi matkaa toiseen paikkaan.

Dia 13

Sieltä häntä ei etsinnöistä huolimatta seuraavana päivänä löydetty. Vankilassa oli suuri hämminki, kun vartijat huomasivat vartioivansa tyhjää vankilaa. Vartijat vastasivat vangeista hengellään. Herodes etsi Pietaria ja kun ei löytänyt, hän käski teloittaa vartijat.

Herodeksesta kerrotaan vielä seuraavaa: (apt 12:20-24)

Dia 14

*Herodes oli vihoissaan Tyroksen ja Sidonin kaupungeille. Nämä lähettivät yhteiset edustajansa hänen luokseen anomaan rauhaa, sillä ne joutuivat tuomaan elintarvikkeensa hänen valtakuntansa alueelta. Lähetystö sai puolelleen Blastoksen, kuninkaan kamariherran, ja niin Herodes sovittuna päivänä sonnustautui kuninkaalliseen asuunsa, asettui istuimelleen ja piti lähetystölle julkisen puheen. Kansa huusi siihen: "Jumalan ääni, ei ihmisen!**"Samassa Herran enkeli löi Herodesta, koska hän ei antanut kunniaa Jumalalle. Madot söivät hänet, ja niin hän heitti henkensä.*

 *Mutta Jumalan sana sai yhä vankemman jalansijan ja levisi leviämistään*

Kaikkivaltias Jumala hallitsee kaikkea ja kaikkea. Jumalan tahto tapahtuu ja sana leviää.

Sinä saat valita haluatko olla siinä mukana, saako Jumala hallita sinun sydämessäsi ja saako Jumalan sana vankemman jalansijan sinun arjessasi..

Toivottavasti jokainen teistä saa käydä iltaisin nukkumaan tämä psalmin kohta mielessään.

*Ps 4:9 Rauhassa menen levolle ja nukahdan. Sinä Herra yksin olet suojani, minä saan elää turvassa.*